شەفەق نیوز/ سەرچەوەیگ ئەمنی، ئمڕوو سێشەممە، خەوەردا لە
کوشتن مەدەنییگ لە بەغداد پایتەخت وەدەس چەکدارەیلیگ نەناسریاگ.
سەرچەوەگە ئەرا ئاژانس شەفەق نیوز وت: چەکدارەیلیگ
نەناسریاگ تەقە وەرەو مەدەنییگ لە شار سەدر کردن، ک وەکوتپڕ کوشیا.
وەگورەی سەرچەوەگە؛ ئاشکرا نەویە ئایا رووداوەگە لەوەر
ناکۆکییگ هووزانە یا تاوانی بویە.
سەرچەوەیگ تر وت: بڕێگ چەکدار چگنە ناو ماڵیگ لە ناوچەی
حەی بساتین لە شەعەب.
و دیاری کرد  ک
چەکدارەیل پویلەیل فرەیگ دزین وواین، و وتیش؛ ماڵەگە لە مەوقەی دزیکردنەگە چووڵ
بویە.
